जिला महोबा, ब्लाक पनवाड़ी, गांव बहादुरपुरा कलां के नन्दलाल सिंह पटेल, महेन्द्र, मुकुन्दी ओर देवेन्द्र कोे आरोप हे कि कोटेदार हरिश्चन्द्र एक साल से राशन ओर तेल बांटे में मनमानी करत हे। हर महिना में दो दिन दुकान खोलत हे, समय से नई खोलत हे। हम लोग जात हे तो कहत हे कि अभे तक किते गये थे। जा फिर आज कल कहके टार देत हे। ईखी दरखास 16 जून खा कुलपहाड़ तहसील में दई हती। 27 जून खा सप्लाई इन्स्पेक्टर जांच करन गओ हतो। जांच में 57 बोरी गेंहू, 13 बोरी चावल ओर 1 कुन्तल चावल घर में बांटे के बाद बचो हतो। ईखे बाद भी सप्लाई इन्स्पेक्टर ने खद्यान सीज नई करो ओर न कोटेदार के खिलाफ कारवाही करी हे। 30 जून खा दरखास दई हे।